دکنی

دکنی  اردو زبان کی ایک اہم بولی ہے، جو جنوبی ہندوستان میں بولی جاتی ہے۔ اس بولی پر جغرافیائی اعتبار سے، علاقائی زبانوں کے اثرات نظر آتے ہیں۔ جیسے، ریاستہائے آندھرا پردیش اور تلنگانہ کی اردو پر تیلگو کا تھوڑا اثر پایا جاتا ہے۔ اسی طرح مہاراشٹرا کی اردو پر مراٹھی کا، کرناٹک کی اردو پر کنڑا کا اور تمل ناڈو کی اردو پر تمل کا۔ لیکن مکمل طور پر جنوبی ہند میں بولی جانی والی دکنی ایک خصوصی انداز کی اردو ہے، جس میں مراٹھی، تیلگو زبانوں کا میل پایا جاتا ہے۔ اسے اردو کی ابتدائی شکل بھی کہا جاتا ہے۔ ایک عرصے تک یہ اردو سے کٹ کر ایک الگ زبان کی حیثیت سے مختلف ارتقائی منازل سے گذری ہے لیکن بعد میں چند تاریخی و سیاسی اور لسانی وجوہات کے تحت اردو میں ضم ہو گئی۔ آج محض اردو کی ایک بولی کے نام سے اسے یاد کیا جاتا ہے۔

 تاریخ 
اُردو کا آغاز اگرچہ شمالی ہند میں ہوا لیکن اپنے ارتقا کی منزلیں شمال کے علاوہ دکن میں بھی طے کی۔ شمالی ہند میں تقریبا ایک سو سال تک فروغ پانے کے بعد اُردو دکن کا رُخ کرتی ہے جہاں اسے دکنی کہا جاتا ہے۔ بہ قولِ پروفیسر عبد القادر سروری ۔
شمال سے جو زبان جنوب کی طرف گئی اس کی دو شاخیں ہو گئیں۔ دکن میں دکنی اور گجرات میں گُجری۔ دکن میں اُردو کی ابتدا علائی آمد سے ہوتی ہے۔ محمد بن تغلق نے دولت آباد کو پایۂ تخت بنایا تو اُردو کی ترقّی اور اشاعت کے امکانات روشن ہوئے۔

 جغرافیائی تقسیم 

اس بولی کو بولنے والوں کی زیادہ تر تعداد دکن میں ہے۔ ریاست مہاراشٹر، کرناٹک، آندھرا پردیش، کیرلا اور تمل ناڈو میں کثیر تعداد میں بولی جاتی ہے۔ کیرلا میں دکنی جماعت، تمل ناڈو میں نوایت اور کرناٹک میں بھٹکلی، بڑے گروہ ہیں جو دکنی زبان کا اساسہ مانے جاتے ہیں۔

 حیدرآبادی اردو میں مستعمل مخصوص الفاظ/ محاورے 
دکنی اردو جو حیدرآباد اور اس کے اطراف و اکناف بولی جاتی ہے، اس میں چند مخصوص الفاظ اس طرح ہیں:

 شمار  لفظ  عام اردو کا بدل ا  ہو  ہاں 2  نکّو (وائے مجہول)  نہیں، مت! 3  کَیْکُو  کیوں 4  پوٹّی (وائے مجہول- کبھی یہ گرے ہوئے مفہوم میں مستعمل ہے )  لڑکی 5  پوٹّا (وائے مجہول- کبھی یہ گرے ہوئے مفہوم میں مستعمل ہے )  لڑکا 6  کیا میاں؟  کیا چل رہا ہے (غیر رسمی) 7  کِدھر جا رَے  کہاں جا رہے ہیں؟

 مزید دیکھیے 
 حیدر آبادی اردو
 بنگلوری اردو
 دکن کی سلطنتیں
 دکنی محاورے
 حیدر آبادی مزاحیہ ویڈیو

 حوالہ جات 

 Dakhani

 بیرونی روابط 
 دکنی پرنریندر لوتھر کا مضمون
 دکنی پر بنگلور نوٹس کا مضمون حوالہ جات کے ساتھ

زمرہ:اردو کی بولیاں
زمرہ:بھارت کی زبانیں
زمرہ:بھارت میں اردو
زمرہ:تلنگانہ کی زبانیں
زمرہ:حیدرآبادی ثقافت (بھارت)
زمرہ:دکن
زمرہ:دکنی سلطنتیں
زمرہ:ویکی ڈیٹا سے مختلف مختصر وضاحت
زمرہ:ہند۔آریائی زبانیں
زمرہ:ہندی کی بولیاں